Lav et referat af nedenstående tekst:

Tekst:
Han begyndte i Glückstadt i Tyskland, hvorfra han gik til grænsen. Så hoppede han på cyklen, og indtil videre er han nået til Gedsted i Himmerland. Herfra går uren først til Farsø og i de kommende dage videre mod Aalborg og så tilbage på gåben hele vejen til Skagen. Det nærliggende spørgsmål er hvorfor, og svaret er en smule kompliceret. Lars Berg Møller er civilingeniør og udvikler. Han har skrevet bogen Portae Vitae, som er en vision om en fremtidens by i Nordjylland. I den forbindelse går og cykler han med et lys, som blev tændt i Glückstadt, hele vejen til Skagen. - Der er nok nogle, der vil tænke, at det er lidt tosset. Men det er slet ikke så tosset. Det er en stor flot fortælling, som er dragende, siger Lars Berg Møller. Han er i dag nået til Gedsted, hvorfra han fortsætter til Farsø. På vejen besøger han en hel række kulturelle fikspunkter. - Jeg har det fremragende. Jeg er kommet i god form, og benene er gode, siger han. I de kommende dage fortsætter turen til Aalborg, hvor han holder et par dages pause på grund af datterens fødselsdag. Og så går turen på gåben nordpå.

Referat:
Et særpræget projekt er godt undervejs. Nordjyde har gået og cyklet fra Tyskland til Himmerland. Og turen fortsætter.